title: 2010 m. gegužės 12 d. Valdytojų tarybos sprendimas dėl Europos investicijų banko darbo tvarkos taisyklių pakeitimo siekiant atspindėti pradėjusią galioti Lisabonos sutartį ir naująjį Banko statutą

text:
11.10.2011

               LT

               Europos Sąjungos oficialusis leidinys

               L 266/1

         VALDYTOJŲ TARYBOS SPRENDIMAS
   2010 m. gegužės 12 d.
   dėl Europos investicijų banko darbo tvarkos taisyklių pakeitimo siekiant atspindėti pradėjusią galioti Lisabonos sutartį ir naująjį Banko statutą
   EUROPOS INVESTICIJŲ BANKO VALDYTOJŲ TARYBA,
   ATSIŽVELGDAMA Į Statuto 7 straipsnio 3 dalies h punktą, kuriuo Valdytojų taryba yra įgaliojama tvirtinti Banko darbo tvarkos taisykles,
   KADANGI:

               (1)

               Lisabonos sutartis pradėjo galioti 2009 m. gruodžio 1 d. – pirmąją kito mėnesio dieną po to, kai dvidešimt septynios Europos Sąjungos valstybės narės ratifikavimo dokumentus perdavė saugoti Italijos Vyriausybei;

               (2)

               Lisabonos sutartimi iš dalies pakeista Europos Sąjungos sutartis ir Europos bendrijos steigimo sutartis, vėliau pervardinta Sutartimi dėl Europos Sąjungos veikimo;

               (3)

               įsigaliojus Lisabonos sutarčiai buvo iš dalies pakeistas ir Banko statutas, išdėstytas Sutarčių Protokole Nr. 5;

               (4)

               iš dalies pakeitus Banko statutą, reikia keisti ir Banko darbo tvarkos taisykles, ypač tą dalį, kurioje kalbama apie tai, kad reikia didinti Audito komiteto narių skaičių, taip pat nuostatas dėl stebėtojų ir dėl jų vaidmens apibrėžimo iš naujo;

               (5)

               įsigaliojus Lisabonos sutarčiai taip pat reikėjo keisti Darbo tvarkos taisyklių nuostatas dėl pakaitinių ir į Direktorių valdybą kviečiamų ekspertų;

               (6)

               Lisabonos sutartyje taip pat nustatyta, kad Darbo tvarkos taisyklėse turi būti nuoroda į prieigos prie Banko dokumentų taisykles;

               (7)

               reikėjo pernumeruoti Sutarties dėl Europos Sąjungos veikimo straipsnius ir nuorodas į straipsnius;

               (8)

               Statuto 12 straipsnio 1 dalyje nustatyta, kad Audito komiteto narių skaičius didinamas nuo trijų iki šešių, todėl reikėjo imtis pereinamojo laikotarpio priemonių ir paskirti tris naujus narius,

         2010 m. gegužės 12 d. Direktorių valdybos siūlymu, taikydama Banko darbo tvarkos taisyklių 5 straipsnyje nustatytą balsavimo raštu procedūrą, NUSPRENDĖ:

               1)

               Banko darbo tvarkos taisyklės iš dalies keičiamos taip, kaip nurodyta Direktorių valdybos pasiūlyme; jų tekstas yra toks, koks išdėstytas šio pranešimo priede;

               2)

               iš dalies pakeistos Darbo tvarkos taisyklės įsigalioja šio sprendimo patvirtinimo dieną;

               3)

               Darbo tvarkos taisyklės skelbiamos Europos Sąjungos oficialiajame leidinyje;

               4)

               trys šiuo metu Audito komitete dirbantys stebėtojai yra skiriami šio Komiteto nariais trejais metais ilgesniam laikotarpiui nei šiuo metu jiems, kaip stebėtojams, likęs kadencijos laikas.

               5)

               Šis sprendimas skelbiamas Europos Sąjungos oficialiajame leidinyje.

            Valdytojų tarybos vardu

            Pirmininkė

         I. ŠIMONYTĖ

            Sekretorius

         A. QUEREJETA

      PRIEDAS

         Europos investicijų banko darbo tvarkos taisyklės, Valdytojų tarybos patvirtintos 1958 m. gruodžio 4 d., iš dalies pakeistos 1973 m. sausio 15 d., 1981 m. sausio 9 d., 1986 m. vasario 15 d., 1995 m. balandžio 6 d., 1995 m. birželio 19 d., 1997 m. birželio 9 d., 2000 m. birželio 5 d., 2002 m. kovo 7 d., 2004 m. gegužės 1 d. ir 2010 m. gegužės 12 d.

      I   SKYRIUS

         FINANSINIAI METAI

      1 straipsnis
      Banko finansiniai metai prasideda kiekvienų metų sausio 1 d. ir baigiasi gruodžio 31 d.
      II   SKYRIUS

         VALDYTOJŲ TARYBA

      2 straipsnis
      1.   Valdytojų taryba renkasi, kai ją sušaukia pirmininkas savo iniciatyva arba vieno iš jos narių prašymu. Banko pirmininkas savo iniciatyva arba Direktorių valdybos prašymu gali kreiptis į Valdytojų tarybos pirmininką, prašydamas sušaukti Tarybą.
      2.   Valdytojų taryba šaukia metinį susirinkimą, kuriame išnagrinėja metinę ataskaitą ir finansinę atskaitomybę, kurią sudaro balansas, pelno (nuostolio) ataskaita, specialiosios srities ataskaita, metinių ataskaitų aiškinamasis raštas, kartu su konsoliduota jų versija ir visos kitos ataskaitos, kokios gali būti reikalingos Banko finansinei padėčiai ar rezultatams įvertinti.
      3.   Valdymo komiteto nariai gali būti kviečiami dalyvauti Valdytojų tarybos posėdžiuose. Direktorių valdybos, Valdymo komiteto ir Audito komiteto nariai dalyvauja metiniame Valdytojų tarybos susirinkime, kuriame aptariama metinė ataskaita ir finansinė atskaitomybė.
      3 straipsnis
      1.   Apie Valdytojų tarybos posėdį turi būti pranešama likus ne mažiau kaip trisdešimčiai dienų iki nustatytos tokio posėdžio dienos.
      2.   Posėdžio darbotvarkę ir susijusius dokumentus Valdytojų tarybos nariai turi gauti likus ne mažiau kaip dvidešimčiai dienų iki posėdžio.
      3.   Kiekvienas valdytojas turi teisę prašyti įtraukti į Tarybos posėdžio darbotvarkę klausimus, jei jis savo rašytinį prašymą Valdytojų tarybos pirmininkui pateikia likus ne mažiau kaip penkiolikai dienų iki posėdžio.
      4.   Šio straipsnio 1–3 dalyse nustatytų terminų galima nesilaikyti, jei su tuo sutinka visi Tarybos nariai arba jei skubiais atvejais tokį sprendimą priima Valdytojų tarybos pirmininkas Banko pirmininko prašymu.
      4 straipsnis
      Valdytojų tarybos sprendimai priimami vadovaujantis Europos investicijų banko statuto (toliau – Statutas) 8 straipsniu.
      5 straipsnis
      1.   Valdytojų tarybos pirmininkas ir Direktorių valdybos pirmininkas gali teikti sprendimus balsavimui raštu arba elektroniniu būdu.
      Sprendimai laikomi priimtais, kai Valdytojų tarybos sekretoriatas gauna pakankamai balsų už.
      2.   Balsavimas raštu ar elektroniniu būdu, prireikus taikant tyliojo pritarimo procedūrą, yra procedūra, paprastai taikoma skiriant Direktorių valdybos, Valdymo komiteto ir Audito komiteto narius.
      3.   Išskyrus atvejus, kai sprendimas turi būti priimamas vieningai arba kvalifikuotąja balsų dauguma, Valdytojų taryba, gavusi Direktorių valdybos siūlymą, sprendimus gali priimti taikydama tyliojo pritarimo procedūrą. Sprendimas, priimamas taikant tyliojo pritarimo procedūrą, yra laikomas priimtu, jei per šešias savaites nuo jo išsiuntimo pusė tarybos narių ar nariai, kurių pasirašytojo kapitalo dalis kartu sudaro daugiau kaip pusę kapitalo, nenurodo, kad jie su tokiu sprendimu nesutinka.
      Kiekvienas valdytojas turi teisę reikalauti nutraukti tyliojo pritarimo procedūrą.
      6 straipsnis
      Kiekvienas valdytojas gali priimti tik vieno kolegos rašytinį įgaliojimą būti jo įgaliotiniu Valdytojų tarybos posėdyje ir balsuoti už jį.
      7 straipsnis
      1.   Pirmininko pareigas eina kiekvienas Tarybos narys rotacijos tvarka, nustatyta Europos Sąjungos Tarybos valstybių narių protokolu.
      2.   Tarybos nario kaip pirmininko kadencija prasideda kitą dieną po metinio susirinkimo, kuriame patvirtinama praėjusių metų metinė ataskaita ir finansinė atskaitomybė. Ji baigiasi pasibaigus kitų metų metiniam susirinkimui.
      8 straipsnis
      Valdytojų tarybos posėdžiai protokoluojami. Protokolus pasirašo pirmininkas ir sekretorius.
      9 straipsnis
      Kiekvienas Valdytojų tarybos narys turi teisę vartoti vieną iš oficialiųjų Europos Sąjungos kalbų. Jis gali reikalauti, kad Tarybai svarstyti teikiamas dokumentas būtų parengtas jo pasirinkta kalba.
      10 straipsnis
      Visa korespondencija Valdytojų tarybai siunčiama Valdytojų tarybos sekretoriato, esančio Banko pagrindinėje buveinėje, adresu.
      III   SKYRIUS

         DIREKTORIŲ VALDYBA

      11 straipsnis
      1.   Direktorių valdybos posėdžiai vyksta ne rečiau kaip šešis kartus per metus ir kiekviename iš jų nustatoma kito posėdžio data.
      2.   Pirmininkas Direktorių valdybą šaukia anksčiau nei numatyta, jei to prašo trečdalis balso teisę turinčių narių arba jei pirmininkas mano, kad tokio posėdžio reikia.
      3.   Atsižvelgiant į Direktorių valdybos įgaliojimus ir vadovaujantis šių Taisyklių 18 straipsniu, Direktorių valdyboje sudaromas Darbuotojų atlyginimų komitetas, įgaliotas teikti Direktorių valdybai neįpareigojančią nuomonę iš anksto nustatytais klausimais, taip palengvindamas sprendimų priėmimą.
      Atsižvelgiant į Direktorių valdybos įgaliojimus ir vadovaujantis šių Taisyklių 18 straipsniu, Direktorių valdyba gali priimti sprendimą sudaryti Rizikos politikos komitetą ir Dalyvavimo kapitale politikos komitetą, kurių nariai skiriami ir kurių darbo tvarkos taisyklės priimamos juos sudarius. Šie komitetai teikia neįpareigojančią nuomonę Direktorių valdybai, taip palengvindami sprendimų priėmimą.
      Į šioje straipsnio dalyje nurodytų Komitetų sudėtį įeina keletas direktorių ar jų pakaitinių.
      Nurodytiems komitetams pirmininkauja pirmininkas, o Generalinis sekretorius yra atsakingas už sekretoriato paslaugas.
      4.   Direktorių valdyboje sudaromas Etikos ir atitikties komitetas iš trijų ilgiausiai dirbančių direktorių, kurie savanoriškai sutinka jame dalyvauti, ir Audito komiteto pirmininko. Komitetui pirmininkauja ilgiausiai dirbantis direktorius. Etikos ir atitikties komitetas priima sprendimą visais Direktorių valdybos ar Valdymo komiteto nario arba buvusio nario galimo interesų konflikto atvejais. Jis įgyvendina Valdytojų tarybos patvirtintas teisės nuostatas dėl nesuderinamumo su pareigomis. Apie priimtus sprendimus Komitetas praneša Direktorių valdybai ir Valdytojų tarybai.
      Vyriausiasis atitikties pareigūnas dalyvauja Komiteto posėdžiuose be teisės balsuoti.
      Valdytojų taryba tvirtina Etikos ir atitikties komiteto veiklos taisykles.
      12 straipsnis
      1.   Pranešimai apie Direktorių valdybos posėdžius ir jų darbotvarkė paprastai turi būti išsiunčiami likus ne mažiau kaip penkiolikai dienų iki nustatytos tokio posėdžio dienos.
      2.   Direktorių valdybos nariai turi turėti galimybę susipažinti su dokumentais likus ne mažiau kaip dešimčiai darbo dienų iki posėdžio. Bankas gali pasinaudoti elektroninėmis priemonėmis.
      3.   Kiekvienas Direktorių valdybos narys turi teisę prašyti įtraukti į Valdybos posėdžio darbotvarkę klausimus, jei jis savo rašytinį prašymą Direktorių valdybos pirmininkui pateikia iki posėdžio likus ne mažiau kaip penkioms dienoms.
      4.   Skubiais atvejais pirmininkas gali sušaukti Valdybos posėdį nedelsiant. Sprendimai balsavimui gali būti teikiami raštu arba elektroniniu būdu. Pirmininkas Direktorių valdybos nustatyta tvarka gali pasinaudoti ir tyliojo pritarimo procedūra.
      13 straipsnis
      Kiekvienas Direktorių valdybos narys turi teisę vartoti vieną iš oficialiųjų Europos Sąjungos kalbų. Jis gali reikalauti, kad Valdybai svarstyti teikiamas dokumentas būtų parengtas jo pasirinkta kalba.
      14 straipsnis
      1.   Direktorių valdybos posėdžiuose gali dalyvauti pakaitiniai direktoriai. Valstybės, bendru kelių valstybių susitarimu arba Komisijos paskirti pakaitiniai direktoriai gali pakeisti atitinkamus valstybės, bendru kelių valstybių susitarimu arba Komisijos paskirtus direktorius. Pakaitiniai direktoriai neturi teisės balsuoti, išskyrus atvejus, kai jie pakeičia vieną ar keletą direktorių arba kai jiems pavesta tai padaryti pagal šio straipsnio 5 dalies nuostatas.
      2.   Jei Statuto 9 straipsnio 2 dalyje nustatyta, kad valstybė skiria vieną direktorių ir du pakaitinius, direktorius turi nurodyti, kuris pakaitinis pirmumo tvarka turi jam atstovauti, kai jis pats negali dalyvauti, o jei to nepadaro, taikomos 3 dalyje nustatytos taisyklės.
      3.   Jei Statuto 9 straipsnio 2 dalyje nustatyta, kad kiekviena iš kelių valstybių narių skiria vieną direktorių ir kartu sutarusios jos skiria keletą pakaitinių, tais atvejais, kai nėra aiškiai apibrėžta, kuris pakaitinis kviečiamas eiti direktoriaus pareigas, jei pats direktorius negali dalyvauti, pakaitinis direktorius skiriamas tokia tvarka:

                  a)

                  pakaitinis direktorius paskiriamas teikiant kandidatūras arba skiriant pakaitinius;

                  b)

                  ilgiausiai pareigas einantis pakaitinis;

                  c)

                  vyriausias pagal amžių pakaitinis.

            4.   Jei direktorius nustoja eiti savo pareigas ar miršta, pakaitinis, skiriamas taikant 3 dalies a, b ir c punktuose nustatytas taisykles, jį pakeičia tol, kol Valdytojų taryba paskiria naują direktorių.
      5.   Jei negalintis dalyvauti direktorius negali paskirti jam atstovaujančio pakaitinio, jis gali raštu perduoti savo balso teisę kitam Direktorių valdybos nariui.
      6.   Nė vienas Direktorių valdybos narys negali turėti daugiau kaip du balsus.
      15 straipsnis
      1.   Statuto 10 straipsnio 2 dalyje nurodytas kvorumas yra tada, kai dalyvauja aštuoniolika balsavimo teisę turinčių narių.
      2.   Direktorių valdybos sprendimai priimami pagal Statuto 10 straipsnio 2 dalį.
      3.   Statuto 19 straipsnio 5 ir 6 dalyse nustatytas reikalavimas priimti sprendimą vieningai reiškia, kad už jį balsuoja visi dalyvaujantys balsavimo teisę turintys nariai ar jų atstovai.
      16 straipsnis
      1.   Taikydama Statuto 9 straipsnio 2 dalies ketvirtą pastraipą, Direktorių valdyba pasirenka šešis balsavimo teisės neturinčius ekspertus: tris narius ir tris pakaitinius.
      2.   Pirmininkas siūlo Direktorių valdybai kandidatus būti nariais ir pakaitiniais laikotarpiui, kuris baigiasi pasibaigus direktorių kadencijai.
      3.   Šie kandidatai išrenkami iš asmenų, turinčių kvalifikaciją ir neabejotiną patirtį su Banko veikla susijusioje srityje.
      4.   Direktorių valdyba pirmininko siūlymą tvirtina Statuto 10 straipsnio 2 dalies pirmame sakinyje nustatyta tvarka.
      5.   Pakviestieji ekspertai turi Direktorių valdybos nebalsuojančių narių pareigas.
      17 straipsnis
      Direktorių valdybos posėdžiai protokoluojami. Protokolus pasirašo posėdžio pirmininkas ir to posėdžio, kuriame protokolai tvirtinami, pirmininkas ir posėdžio sekretorius.
      18 straipsnis
      1.   Vadovaudamasi Statuto 9 straipsnio 1 dalimi, Direktorių valdyba turi tokias teises:

                  —

                  Valdymo komiteto siūlymu nustato bendrąsias Banko finansavimo, garantijų suteikimo ir vertybinių popierių emisijų operacijų sąlygas, visų pirma tvirtindama palūkanų normų, komisinių ir kitų mokėjimų nustatymo kriterijus,

                  —

                  Valdymo komiteto siūlymu priima politinius sprendimus dėl Banko valdymo,

                  —

                  užtikrina EIB grupės politikos ir veiklos nuoseklumą,

                  —

                  tvirtina Valdymo komiteto siūlomas finansavimo ir garantijų operacijas,

                  —

                  įgalioja Valdymo komitetą vykdyti vertybinių popierių emisijų operacijas ir susijusią iždo bei išvestinių priemonių leidimo pagal jos sukurtas pasaulines programas veiklą,

                  —

                  užtikrina Banko finansinę pusiausvyrą ir rizikos kontrolę,

                  —

                  priima sprendimus dėl Valdymo komiteto teikiamų svarbiausių Banko valdymo dokumentų, visų pirma Banko veiklos plano, metinio biudžeto ir finansinių ataskaitų, tarp jų ir konsoliduotų, ir, jei reikia, dėl jų įgyvendinimo,

                  —

                  nagrinėja visus Valdymo komiteto pasiūlymus, teikiamus Valdytojų tarybai,

                  —

                  tvirtina specialias Banko nuostatas dėl galimybės susipažinti su dokumentais,

                  —

                  nustato samdomiems ekspertams taikomas nuostatas,

                  —

                  tvirtina, pasikonsultavusi su Audito komitetu, Banko finansinėms ataskaitoms taikomus finansinės apskaitos principus.

            2.   Apskritai ji užtikrina, kad Bankas būtų tinkamai valdomas vadovaujantis Sutartimi, Statutu, Valdytojų tarybos nurodymais ir kitais Banko veiklą vykdant Sutartyje numatytą jo užduotį reglamentuojančiais teisės aktais. Vykdydama savo įgaliojimus, Direktorių valdyba gali kreiptis į Valdymo komitetą, kad jis imtųsi iniciatyvos ir teiktų pasiūlymus.
      3.   Remdamasi kvalifikuotąja balsų dauguma priimtu sprendimu, ji gali perduoti dalį savo funkcijų Valdymo komitetui. Ji nustato tokio perdavimo sąlygas ir prižiūri jų vykdymą.
      4.   Ji vykdo visus kitus Statute nustatytus įgaliojimus, o savo priimamomis taisyklėmis ir sprendimais suteikia atitinkamus įgyvendinimo įgaliojimus Valdymo komitetui, nes pagal Statuto 11 straipsnio 3 dalį Valdymo komitetas yra atsakingas už einamąją Banko veiklą, jis pavaldus pirmininkui, o jo priežiūrą vykdo Direktorių valdyba.
      19 straipsnis
      1.   Direktorių valdybos nariai, dalyvaujantys Direktorių valdybos posėdžiuose, turi teisę į kelionės ir pragyvenimo išlaidų atlyginimą.
      2.   Valdytojų taryba nustato atlygį už direktorių ir pakaitinių dalyvavimą posėdžiuose.
      IV   SKYRIUS

         VALDYMO KOMITETAS

      20 straipsnis
      1.   Nepažeidžiant Statuto nuostatų, Valdymo komitetas yra nuolatinis Bankui atstovaujantis ir sprendimų priėmimo organas.
      2.   Jis posėdžiauja, kai to reikia Banko veiklai vykdyti.
      21 straipsnis
      1.   Kad Valdymo komiteto priimami sprendimai ir nuomonės galiotų, posėdyje turi dalyvauti ne mažiau kaip penki nariai.
      2.   Direktorių valdybos, pagal šių Taisyklių 11 straipsnio 3 dalį sudaryto komiteto ir Valdymo komiteto posėdžiams pirmininkauja jos pirmininkas. Jei pirmininkas negali dalyvauti, serga ar yra kokio nors interesų konflikto šalis, jį pakeičia ilgiausiai dirbantis jo pavaduotojas. Jei du ar daugiau pavaduotojų yra nariai tiek pat laiko, pirmininką pakeičia vyriausias pagal amžių pavaduotojas.
      3.   Sprendimai priimami paprasta dalyvaujančių narių balsų dauguma. Kiekvienas Valdymo komiteto narys turi vieną balsą. Jei per balsavimą narių balsai pasiskirsto po lygiai, pirmininkas turi lemiamą balsą.
      4.   Valdymo komitetas gali pavesti pirmininkui arba vienam ar keliems pirmininko pavaduotojams imtis valdymo ir administracinių priemonių, atsižvelgiant į pavedime nustatytus apribojimus ir sąlygas. Apie visus pagal tokį pavedimą priimtus sprendimus nedelsiant pranešama Komitetui.
      Valdymo komitetas gali pavesti pirmininkui ir vienam ar keliems jo pavaduotojams kartu imtis kitų priemonių, atsižvelgiant į pavedime nustatytus apribojimus ir sąlygas, jei neįmanoma, esant tam tikroms aplinkybėms, priimti sprendimą posėdyje. Apie visus pagal tokį pavedimą priimtus sprendimus nedelsiant pranešama Komitetui.
      5.   Valdymo komitetas balsuoti kokiu nors klausimu ir priimti sprendimus gali raštu arba elektroniniu būdu. Valdymo komitetas taip pat gali pasinaudoti tyliojo pritarimo procedūra ir išimtiniais atvejais savo paties nustatytomis sąlygomis – vaizdo konferencija.
      22 straipsnis
      Valdymo komiteto nutarimų santrauką sekretorius įtraukia į protokolą, kurį pasirašo posėdyje dalyvaujantys Valdymo komiteto nariai.
      23 straipsnis
      1.   Vadovaudamasis Statuto 11 straipsnio 3 ir 7 dalimis, Valdymo komitetas gali priimti ir įgyvendinti administracines Banko departamentų veiklos organizavimo ir vykdymo taisykles, tarp jų ir taisykles, susijusias su personalo valdymu, personalui taikomomis administracinėmis nuostatomis ir atitinkamomis teisėmis bei pareigomis, nepažeisdamas Darbuotojų reglamento. Apie tai jis informuoja Direktorių valdybą.
      2.   Be to, Valdymo komitetas turi kompetenciją tomis pačiomis sąlygomis sudaryti visas sutartis su Banko darbuotojais.
      3.   Atsižvelgiant į tai, kas pirmiau išdėstyta, pagal Statuto 11 straipsnio 7 dalį pirmininkas turi teisę priimti sprendimus visais atskirų darbuotojų klausimais, siūlyti ir priimti kompromisus, sudaryti sutartis ir apskritai daryti viską, kas Banko interesais naudinga ir būtina.
      V   SKYRIUS

         AUDITO KOMITETAS

      24 straipsnis
      1.   Pagal Statuto 12 straipsnį Audito komitetas (toliau – Komitetas) kiekvienais metais tikrina, ar Bankas tinkamai vykdė savo veiklą ir tvarkė apskaitą.
      2.   Jis yra atsakingas už Banko ataskaitų tikrinimą.
      3.   Jis užtikrina, kad Banko veikla atitiktų jam taikomą geriausią bankų patirtį.
      25 straipsnis
      1.   Ne rečiau kaip kartą per metus Komitetas susitinka su Valdymo komitetu, kad aptartų savo darbo praėjusiais finansiniais metais rezultatus ir darbo planus einamaisiais finansiniais metais.
      2.   Kiekvienų finansinių metų pabaigoje ir likus ne mažiau kaip šešioms savaitėms iki Valdytojų tarybos metinio susirinkimo, minimo šių Taisyklių 2 straipsnio 2 dalyje, Komitetas turi gauti Direktorių valdybos metinės ataskaitos projektą, kuriame pateikiami finansinių ataskaitų projektai.
      3.   Gavęs šiuos dokumentus, Komitetas, atlikęs, jo nuomone, būtinus veiksmus, gavęs Valdymo komiteto garantiją dėl vidaus kontrolės sistemų, rizikos valdymo ir vidaus administravimo veiksmingumo ir išnagrinėjęs išorės auditorių ataskaitą, turi per tris savaites perduoti Banko pirmininkui pareiškimą, patvirtinantį, kad, jo turimais duomenimis ir nuomone:

                  —

                  Banko veikla vykdoma tinkamai, ypač rizikos valdymo ir stebėsenos atžvilgiu,

                  —

                  Komitetas patikrino, ar Banko operacijos buvo vykdomos ir jo apskaitos dokumentai buvo tvarkomi tinkamai, ir kad šiuo tikslu jis patikrino, ar Banko operacijos vykdomos laikantis Statute ir Darbo tvarkos taisyklėse nustatytos tvarkos ir procedūrų,

                  —

                  Komitetas patvirtina, kad finansinės ataskaitos ir visa kita Direktorių valdybos parengtose metinėse ataskaitose nurodyta finansinė informacija parodo tikrą ir teisingą Banko finansinės padėties, turto bei įsipareigojimų ir jo veiklos rezultatų bei pinigų srautų vaizdą nagrinėjamais finansiniais metais. Jis pateikia tokį pat patvirtinimą ir dėl konsoliduotų finansinių ataskaitų.

            4.   Jei Komitetas nuspręstų, kad jis negali patvirtinti pirmiau nurodytos informacijos, per tą patį laiką jis turi pateikti Banko pirmininkui pareiškimą su argumentuotu paaiškinimu.
      5.   Komiteto pareiškimas perduodamas Valdytojų tarybai kaip Direktorių valdybos metinės ataskaitos priedas.
      6.   Komitetas siunčia Valdytojų tarybai išsamią savo darbo praėjusiais finansiniais metais ataskaitą ir patvirtinimą, kad Banko veikla atitinka jam taikomą geriausią bankų patirtį; jos egzempliorius siunčiamas Direktorių valdybos ir Valdymo komiteto nariams. Komiteto ataskaita siunčiama Valdytojų tarybai kartu su metine Direktorių valdybos ataskaita.
      26 straipsnis
      1.   Komitetas turi turėti galimybę susipažinti su visais Banko apskaitos ir patvirtinančiais dokumentais ir gali reikalauti jam pateikti bet kokį kitą dokumentą, kurį jam reikia patikrinti, kad galėtų vykdyti savo pareigas. Banko skyriai jam teikia visokeriopą pagalbą.
      2.   Komitetui gali padėti ir išorės auditoriai, kuriuos jis skiria pasitaręs su Valdymo komitetu ir kuriems jis gali pavesti einamuosius Banko finansinių ataskaitų tikrinimo darbus. Šiuo tikslu jis kiekvienais metais peržiūri, koks yra siūlomo išorės audito pobūdis ir mastas bei taikytinos audito procedūros. Jis taip pat peržiūri tokio audito rezultatus ir išvadas, įskaitant visas pastabas ar rekomendacijas. Bankas nedelsiant parengia sutartį su išorės auditoriais Komiteto nustatytomis sąlygomis.
      3.   Komitetas kiekvienais metais peržiūri ir Banko vidaus audito darbo programą, jo mastą ir rezultatus.
      4.   Jis užtikrina, kad vidaus ir išorės auditorių darbas būtų tinkamai koordinuojamas. Jei reikia, Komitetas gali pasitelkti ir kitus ekspertus.
      5.   Komitetas gali priimti sprendimus tik tuo atveju, jei posėdyje dalyvauja dauguma jo narių. Išskyrus šių Darbo tvarkos taisyklių 25 straipsnyje minimus pareiškimą ir ataskaitas, kurie gali būti patvirtinti tik vieningai, visi kiti Komiteto sprendimai priimami jo narių daugumos pritarimu. Jei balsuojant Komiteto narių balsai pasiskirsto po lygiai, pirmininkas turi lemiamą balsą.
      6.   Komiteto pirmininkas gali teikti sprendimus balsavimui raštu ar elektroniniu būdu.
      7.   Komitetas pats nustato visas kitas veiklos taisykles.
      8.   Komiteto nariai jokios informacijos ar duomenų, kuriuos sužino vykdydami savo pareigas, neatskleidžia asmenims ar organizacijoms už Banko ribų. Ši prievolė taikoma ir vadovaujantis šio straipsnio 2 dalimi Komiteto paskirtiems išorės auditoriams.
      27 straipsnis
      1.   Komiteto narius skiria Valdytojų taryba. Jie skiriami vienai šešerių finansinių metų kadencijai. Kiekvienais metais vienas Komiteto narys pakeičiamas.
      2.   Nariai renkami iš nepriklausomų, kompetentingų, sąžiningų žmonių. Nariai turi turėti patirties finansų, audito ar bankų priežiūros srityje privačiajame ar viešajame sektoriuje, o visų kartu patirtis turi apimti visas susijusias sritis.
      3.   Komiteto narių kadencijos baigiasi tą dieną, kai Valdytojų taryba patvirtina metinę ataskaitą, balansą ir pelno (nuostolio) ataskaitą. Naujai paskirti nariai pareigas pradeda eiti kitą dieną.
      4.   Jei Valdytojų taryba mano, kad Komiteto narys nebegali vykdyti savo įgaliojimų, ji gali inicijuoti to nario atstatydinimą kvalifikuotąja balsų dauguma.
      5.   Komiteto pirmininko pareigas rotacijos tvarka vienus metus eina tas narys, kurio paskyrimas baigia galioti tą dieną, kai Valdytojų taryba patvirtina Banko metinę ataskaitą ir finansines ataskaitas.
      6.   Valdytojų taryba gali bendru Banko pirmininko ir Audito komiteto pirmininko siūlymu paskirti ne daugiau kaip tris stebėtojus vienai šešerių metų kadencijai. Jie skiriami remiantis konkrečia jų kvalifikacija, ypač bankų priežiūros srityje. Dirbdami kartu jie padeda Komitetui vykdyti jo užduotis ir įsipareigojimus. Komiteto nariai gali pavesti stebėtojams tam tikras konkrečias užduotis, visų pirma atlikti tyrimus rengiant Komiteto posėdžius.
      28 straipsnis
      Atsiradus laisvai vietai dėl Valdytojų tarybos nario mirties, jam atsistatydinus savo noru, jį atstatydinus ar dėl bet kurios kitos priežasties, Valdytojų taryba per tris mėnesius paskiria kitą asmenį eiti pareigas iki kadencijos pabaigos.
      29 straipsnis
      Valdytojų taryba nustato Komiteto narių, taip pat stebėtojų atlyginimą. Kelionės ir pragyvenimo išlaidos, patiriamos vykdant pareigas, atlyginamos Direktorių valdybos nariams nustatytomis sąlygomis.
      VI   SKYRIUS

         SEKRETORIATAS

      30 straipsnis
      Banko Generalinis sekretorius užtikrina sekretoriato paslaugų teikimą Valdytojų tarybai, Direktorių valdybai, Valdymo komitetui ir Audito komitetui. Jis taip pat atsako už sekretoriato paslaugų teikimą Direktorių valdyboje sudarytiems komitetams ir pagal Europos Sąjungos ar kitų organų įgaliojimus įsteigtiems subjektams, jei yra nustatyta, kad Bankas turi teikti tokias paslaugas.
      VII   SKYRIUS

         BANKO DARBUOTOJAI

      31 straipsnis
      Direktorių valdyba nustato Banko darbuotojams taikomas taisykles. Valdymo komitetas, vadovaudamasis šių Taisyklių 23 straipsniu, tvirtina šių taisyklių įgyvendinimo tvarką.
      32 straipsnis
      1.   Valdytojų taryba užtikrina, kad Banko likvidavimo atveju būtų apsaugotos Banko darbuotojų teisės.
      2.   Jei reikalas skubus, Valdymo komitetas nedelsdamas imasi priemonių, kokių, jo nuomone, reikia, kad kuo greičiau apie tai praneštų Direktorių valdybai.
      VIII   SKYRIUS

         BAIGIAMOJI NUOSTATA

      33 straipsnis
      1.   Šios Darbo tvarkos taisyklės ir jų pakeitimai įsigalioja jų patvirtinimo dieną.
      2.   Šių Darbo tvarkos taisyklių nuostatos jokiu būdu negali nukrypti nuo Sutarties dėl Europos Sąjungos veikimo ar Statuto nuostatų.


title: 2005/832/EB: 2005 m. lapkričio 17 d.  Europos centrinio banko sprendimas, iš dalies keičiantis Sprendimą ECB/2002/11 dėl Europos centrinio banko metinės atskaitomybės  (ECB/2005/12)

text:
26.11.2005

               LT

               Europos Sąjungos oficialusis leidinys

               L 311/43

      EUROPOS CENTRINIO BANKO SPRENDIMAS

   2005 m. lapkričio 17 d.
   iš dalies keičiantis Sprendimą ECB/2002/11 dėl Europos centrinio banko metinės atskaitomybės
   (ECB/2005/12)
   (2005/832/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą, ypač į jo 26.2 straipsnį,
   kadangi:

               (1)

               Tinkamai atsižvelgiant į jo veiklos pobūdį, Europos centrinis bankas (ECB) turėtų būti pakankamai apsaugotas nuo valiutos kurso, palūkanų normos ir aukso kainos rizikos. ECB valdančioji taryba ECB balanse gali sudaryti atidėjimą tokiai rizikai.

               (2)

               2005 m. lapkričio 17 d. Sprendimo ECB/2005/11 dėl Europos centrinio banko apyvartoje esančių eurų banknotų pajamų paskirstymo dalyvaujančių valstybių narių nacionaliniams centriniams bankams (1) 3 straipsnio 2 dalis nustato, kad prieš finansinių metų pabaigą Valdančioji taryba gali nuspręsti pervesti dalį ar visas ECB apyvartoje esančių eurų banknotų pajamas atidėjimui valiutos kurso, palūkanų normos ir aukso kainos rizikai,

         NUSPRENDĖ:
   1 straipsnis
   Į Sprendimo ECB/2002/11 (2) II skyrių įterpiamas 6a straipsnis:

      „6a straipsnis
      Atidėjimas valiutos kurso, palūkanų normos ir aukso kainos rizikai
      Tinkamai atsižvelgdama į ECB veiklos pobūdį, Valdančioji taryba ECB balanse gali sudaryti atidėjimą valiutos kurso, palūkanų normos ir aukso kainos rizikai. Remdamasi pagrįstu rizikos tikimybės įvertinimu, Valdančioji taryba sprendžia dėl atidėjimo dydžio ir panaudojimo.“.

   2 straipsnis
   Baigiamoji nuostata
   Šis sprendimas įsigalioja kitą dieną po jo priėmimo.

      Priimta Frankfurte prie Maino, 2005 m. lapkričio 17 d.

            ECB pirmininkas

         Jean-Claude TRICHET

      (1)  Žr. šio Oficialiojo leidinio 41.

      (2)  OL L 58, 2003 3 3, p. 38.


title: 2017 m. sausio 10 d. Politinio ir saugumo komiteto sprendimas (BUSP) 2017/113, kuriuo pratęsiamas Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) vadovo įgaliojimų terminas (EUAM UKRAINE/1/2017)

text:
24.1.2017

               LT

               Europos Sąjungos oficialusis leidinys

               L 18/48

         POLITINIO IR SAUGUMO KOMITETO SPRENDIMAS (BUSP) 2017/113
   2017 m. sausio 10 d.
   kuriuo pratęsiamas Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) vadovo įgaliojimų terminas (EUAM UKRAINE/1/2017)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2014 m. liepos 22 d. Tarybos sprendimą 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (1), ypač į jo 7 straipsnio 1 dalį,
   kadangi:

               (1)

               pagal Tarybos sprendimą 2014/486/BUSP Politinis ir saugumo komitetas (PSK) yra įgaliotas pagal Sutarties 38 straipsnį priimti atitinkamus sprendimus Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) politinės kontrolės vykdymo ir strateginio vadovavimo jai tikslais, įskaitant sprendimą dėl misijos vadovo skyrimo;

               (2)

               2016 m. sausio 7 d. PSK priėmė Sprendimą EUAM UKRAINE/1/2016 (2), kuriuo misijos EUAM Ukraine vadovu nuo 2016 m. vasario 1 d. iki 2017 m. sausio 31 d. paskirtas Kęstutis LANČINSKAS;

               (3)

               Sąjungos vyriausiasis įgaliotinis užsienio reikalams ir saugumo politikai pasiūlė pratęsti misijos EUAM Ukraine vadovo Kęstučio LANČINSKO įgaliojimų terminą nuo 2017 m. vasario 1 d. iki 2017 m. lapkričio 30 d.,

         PRIĖMĖ ŠĮ SPRENDIMĄ:
   1 straipsnis
   Misijos EUAM Ukraine vadovo Kęstučio LANČINSKO įgaliojimų terminas pratęsiamas iki 2017 m. lapkričio 30 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. sausio 10 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 217, 2014 7 23, p. 42.

      (2)  2016 m. sausio 7 d. Politinio ir saugumo komiteto sprendimas (BUSP) 2016/49 dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) vadovo skyrimo (EUAM UKRAINE/1/2016) (OL L 12, 2016 1 19, p. 47).


title: 2005/89/EB: 2004 m. rugsėjo 24 d. Tarybos sprendimas, dėl protokolo prie Europos–Viduržemio jūros šalių ir Europos Bendrijų bei jų valstybių narių ir Egipto Arabų Respublikos susitarimo, pasirašymo ir laikino taikymo, kad būtų atsižvelgta į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą

text:
4.2.2005

               LT

               Europos Sąjungos oficialusis leidinys

               L 31/30

         TARYBOS SPRENDIMAS
   2004 m. rugsėjo 24 d.
   dėl protokolo prie Europos–Viduržemio jūros šalių ir Europos Bendrijų bei jų valstybių narių ir Egipto Arabų Respublikos susitarimo, pasirašymo ir laikino taikymo, kad būtų atsižvelgta į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą
   (2005/89/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 310 straipsnį, kartu su 300 straipsnio 2 dalies antruoju sakiniu,
   atsižvelgdama į 2003 m. Stojimo aktą (1), ypač į jo 6 straipsnio 2 dalį,
   atsižvelgdama į Komisijos pasiūlymą,
   kadangi:

               (1)

               2004 m. vasario 10 d. Taryba įgaliojo Komisiją Europos bendrijos ir jos valstybių narių vardu pradėti derybas su Egiptu, siekiant padaryti pritaikomąsias pataisas Europos–Viduržemio jūros šalių ir Europos Bendrijų bei jų valstybių narių ir Egipto Arabų Respublikos susitarime, kad būtų atsižvelgta į naujųjų valstybių narių stojimą į ES.

               (2)

               Derybos buvo baigtos taip, kaip to norėjo Komisija.

               (3)

               Protokolo, dėl kurio buvo vedamos derybos su Egipto Arabų Respublika, teksto 12 straipsnio 2 dalyje numatomas laikinas protokolo taikymas iki jo įsigaliojimo datos.

               (4)

               Atsižvelgiant į tai, kad protokolas gali būti sudarytas vėlesne data, jį reikėtų pasirašyti Bendrijos vardu ir jį taikyti laikinai,

         NUSPRENDĖ:
   1 straipsnis
   Tarybos pirmininkas įgaliojamas paskirti asmenį (-is), kuriam (-iems) suteikiama teisė Europos bendrijos ir jos valstybių narių vardu, atsižvelgiant į jo sudarymą, pasirašyti protokolą prie Europos–Viduržemio jūros šalių ir Europos Bendrijų bei jų valstybių narių ir Egipto Arabų Respublikos susitarimo, kad būtų atsižvelgta į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą.
   Protokolo tekstas pridedamas prie šio sprendimo.
   2 straipsnis
   Europos bendrija ir jos valstybės narės sutinka laikinai taikyti protokolo nuostatas, atsižvelgdamos į tai, kad jis gali būti sudarytas vėlesne data.

      Priimta Briuselyje, 2004 m. rugsėjo 24 d.

            Tarybos vardu

            Pirmininkas

         L. J. BRINKHORST

      (1)  OL L 236, 2003 9 23, p. 33.
   PROTOKOLAS
   prie Europos–Viduržemio jūros šalių susitarimo, kuriuo įkuriama Europos Bendrijų bei jų valstybių narių ir Egipto Arabų Respublikos Asociacija, kad būtų atsižvelgta į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą
   BELGIJOS KARALYSTĖ,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   AIRIJA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTOS RESPUBLIKA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
   toliau – EB valstybės narės, kurioms atstovauja Europos Sąjungos Taryba, ir
   EUROPOS BENDRIJA, toliau – Bendrija, kuriai atstovauja Europos Sąjungos Taryba, ir Europos Komisija,
   viena šalis, bei
   EGIPTO ARABŲ RESPUBLIKA, toliau – Egiptas,
   kita šalis,

         SUSITARĖ:
   1 straipsnis
   Čekijos Respublika, Estijos Respublika, Kipro Respublika, Latvijos Respublika, Lietuvos Respublika, Vengrijos Respublika, Maltos Respublika, Lenkijos Respublika, Slovėnijos Respublika ir Slovakijos Respublika tampa Europos Bendrijų bei jų valstybių narių ir Egipto Arabų Respublikos Europos–Viduržemio jūros šalių susitarimo Susitariančiosiomis Šalimis ir kaip ir kitos Bendrijos valstybės narės atitinkamai priima bei laikosi susitarimo teksto, bendrų deklaracijų ir pasikeitimų raštais.
   2 straipsnis
   Siekdamos atsižvelgti į paskutiniuosius institucijų pokyčius Europos Sąjungoje, Šalys susitaria, kad, pasibaigus Europos anglių ir plieno bendrijos steigimo sutarties galiojimo laikui, Susitarime esančios nuostatos, kuriose yra nuorodos į Europos anglių ir plieno bendriją, yra siejamos su Europos bendrija, kuriai buvo perleistos visos Europos anglių ir plieno bendrijos sutartimi nustatytos teisės ir pareigos.
   PIRMAS SKYRIUS
   EUROPOS — VIDURŽEMIO JŪROS ŠALIŲ SUSITARIMO TEKSTO PAKEITIMAI, ĮSKAITANT JO PRIEDUS IR PROTOKOLUS
   3 straipsnis
   Žemės ūkio produktai
   1 protokolas yra pakeičiamas šio protokolo priedo tekstu.
   4 straipsnis
   Kilmės taisyklės
   4 protokolas iš dalies keičiamas taip:

               1.

               18 straipsnio 4 dalis pakeičiama taip:
               Retrospektyviai išduodami judėjimo sertifikatai EUR.1 turi būti patvirtinti vienu iš šių įrašų:

                           ES

                           „EXPEDIDO A POSTERIORI“

                           CS

                           „VYSTAVENO DODATEČNĚ“

                           DA

                           „UDSTEDT EFTERFØLGENDE“

                           DE

                           „NACHTRÄGLICH AUSGESTELLT“

                           ET

                           „VÄLJA ANTUD TAGASIULATUVALT“

                           EL

                           „ΕΚΔΟΘΕΝ ΕΚ ΤΩΝ ΥΣΤΕΡΩΝ“

                           EN

                           „ISSUED RETROSPECTIVELY“

                           FR

                           „DÉLIVRÉ A POSTERIORI“

                           IT

                           „RILASCIATO A POSTERIORI“

                           LV

                           „IZSNIEGTS RETROSPEKTĪVI“

                           LT

                           „RETROSPEKTYVUSIS IŠDAVIMAS“

                           HU

                           „KIADVA VISSZAMENŐLEGES HATÁLLYAL“

                           MT

                           „MAĦRUĠ RETROSPETTIVAMENT“

                           NL

                           „AFGEGEVEN A POSTERIORI“

                           PL

                           „WYSTAWIONE RETROSPEKTYWNIE“

                           PT

                           „EMITIDO A POSTERIORI“

                           SL

                           „IZDANO NAKNADNO“

                           SK

                           „VYDANÉ DODATOČNE“

                           FI

                           „ANNETTU JÄLKIKÄTEEN“

                           SV

                           „UTFÄRDAT I EFTERHAND“

                           AR

               2.

               19 straipsnio 2 dalis pakeičiama taip:
               Šiuo būdu išduotas dublikatas turi būti patvirtintas vienu iš šių žodžių:

                           ES

                           :

                           „DUPLICADO“

                           CS

                           :

                           „DUPLIKÁT“

                           DA

                           :

                           „DUPLIKAT“

                           DE

                           :

                           „DUPLIKAT“

                           ET

                           :

                           „DUPLIKAAT“

                           EL

                           :

                           „ΑΝΤΙΓΡΑΦΟ“

                           EN

                           :

                           „DUPLICATE“

                           FR

                           :

                           „DUPLICATA“

                           IT

                           :

                           „DUPLICATO“

                           LV

                           :

                           „DUBLIKĀTS“

                           LT

                           :

                           „DUBLIKATAS“

                           HU

                           :

                           „MÁSODLAT“

                           MT

                           :

                           „DUPLIKAT“

                           NL

                           :

                           „DUPLICAAT“

                           PL

                           :

                           „DUPLIKAT“

                           PT

                           :

                           „SEGUNDA VIA“

                           SL

                           :

                           „DVOJNIK“

                           SK

                           :

                           „DUPLIKÁT“

                           FI

                           :

                           „KAKSOISKAPPALE“

                           SV

                           :

                           „DUPLIKAT“

                           AR

                           :

               3.

               V priedas pakeičiamas taip:
               Tekstas ispanų kalba
               El exportador de los productos incluidos en el presente documento [autorización aduanera no … (1)] declara que, salvo indicación en sentido contrario, estos productos gozan de un origen preferencial … (2).
               Tekstas čekų kalba
               Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených, mají tyto výrobky preferenční původ v … (2).
               Tekstas danų kalba
               Eksportøren af varer, der er omfattet af nærværende dokument (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2).
               Tekstas vokiečių kalba
               Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte … (2) Ursprungswaren sind.
               Tekstas estų kalba
               Käesoleva dokumendiga hõlmatud toodete eksportija (tolliameti kinnitus nr. … (1)) deklareerib, et need tooted on … (2) sooduspäritoluga, välja arvatud juhul kui on selgelt näidatud teisiti.
               Tekstas graikų kalba
               Ο εξαγωγέας των προϊόντων που καλύπτονται από το παρόν έγγραφο [άδεια τελωνείου υπ' αριθ. … (1)] δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2).
               Tekstas anglų kalba
               The exporter of the products covered by this document (customs authorisation No … (1)) declares that, except where otherwise clearly indicated, these products are of … (2) preferential origin.
               Tekstas prancūzų kalba
               L'exportateur des produits couverts par le présent document [autorisation douanière no … (1)] déclare que, sauf indication claire du contraire, ces produits ont l'origine préférentielle … (2).
               Tekstas italų kalba
               L'esportatore delle merci contemplate nel presente documento [autorizzazione doganale n. … (1)] dichiara che, salvo indicazione contraria, le merci sono di origine preferenziale … (2).
               Tekstas latvių kalba
               Eksportētājs produktiem, kuri ietverti šajā dokumentā [muitas pilnvara Nr. … (1)], deklarē, ka, izņemot tur, kur ir citādi skaidri noteikts, šiem produktiem ir priekšrocību izcelsme no … (2).
               Tekstas lietuvių kalba
               Šiame dokumente išvardintų prekių eksportuotojas (muitinės liudijimo Nr … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės.
               Tekstas vengrų kalba
               A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő jelzés hiányában az áruk kedvezményes … (2) származásúak.
               Tekstas maltiečių kalba
               L-esportatur tal-prodotti koperti b'dan id-dokument (awtorizzazzjoni tad-dwana nru. … (1)) jiddikjara li, ħlief fejn indikat b'mod ċar li mhux hekk, dawn il-prodotti huma ta' oriġini preferenzjali … (2).
               Tekstas olandų kalba
               De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële … oorsprong zijn (2).
               Tekstas lenkų kalba
               Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie.
               Tekstas portugalų kalba
               O exportador dos produtos cobertos pelo presente documento [autorização aduaneira n.o … (1)], declara que, salvo expressamente indicado em contrário, estes produtos são de origem preferencial … (2).
               Tekstas slovėnų kalba
               Izvoznik blaga, zajetega s tem dokumentom (pooblastilo carinskih organov št … (1)) izjavlja, da, razen če ni drugače jasno navedeno, ima to blago preferencialno … (2) poreklo.
               Tekstas slovakų kalba
               Vývozca výrobkov uvedených v tomto dokumente (číslo povolenia … (1)) vyhlasuje, že okrem zreteľne označených, majú tieto výrobky preferenčný pôvod v … (2).
               Tekstas suomių kalba
               Tässä asiakirjassa mainittujen tuotteiden viejä (tullin lupa N:o … (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … alkuperätuotteita (2).
               Tekstas švedų kalba
               Exportören av de varor som omfattas av detta dokument (tullmyndighetens tillstånd nr. … (1)) försäkrar att dessa varor, om inte annat tydligt markerats, har förmånsberättigande … ursprung (2).
               Tekstas arabų kalba

         5 straipsnis
   Pirmininkavimas Asociacijos komitetui
   78 straipsnio 3 dalis iš dalies keičiama taip:

      „Asociacijos komitetui paeiliui pirmininkauja Europos Bendrijų Komisijos atstovai ir Egipto Arabų Respublikos Vyriausybės atstovai.“.

   ANTRAS SKYRIUS
   PEREINAMOJO LAIKOTARPIO NUOSTATOS
   6 straipsnis
   Kilmės įrodymai ir administracinis bendradarbiavimas
   1.   Egipte ar naujosiose valstybėse narėse pagal preferencinius susitarimus ar tarp jų taikomą atskirą tvarką tinkamai išduoti kilmės įrodymai yra pripažįstami galiojančiais atitinkamose šalyse pagal šį protokolą, jeigu:

               a)

               įsigijus tokią kilmę, įgyjama teisė pasinaudoti preferenciniu tarifo režimu, taikant ES – Egipto susitarime ar pagal Bendrijos bendrųjų preferencijų sistemą numatytas preferencinių muitų tarifų priemones;

               b)

               kilmės įrodymas ir transporto dokumentai buvo išduoti ne vėliau nei dieną iki įstojimo;

               c)

               kilmės įrodymas yra pateiktas muitinės įstaigoms per keturis mėnesius nuo įstojimo datos.
               Kai prekės buvo deklaruotos importui Egipte arba naujojoje valstybėje narėje iki įstojimo datos pagal preferencinius susitarimus ar tarp Egipto ir naujosios valstybės narės tuo metu taikomą atskirą tvarką, pagal tuos susitarimus ar tvarką retrospektyviai išduotas kilmės įrodymas taip pat gali būti pripažintas, jeigu jis yra pateiktas muitinės įstaigoms per keturis mėnesius nuo įstojimo datos.

         2.   Egiptui ir naujosioms valstybėms narėms yra leidžiama toliau taikyti leidimus, kuriais „patvirtintų eksportuotojų“ statusas buvo suteiktas pagal preferencinius susitarimus ar tarp jų taikomą atskirą tvarką, jeigu:

               a)

               tokia nuostata taip pat yra numatyta iki įstojimo tarp Egipto ir Bendrijos sudarytame susitarime ir

               b)

               patvirtintas eksportuotojas taiko pagal tą susitarimą galiojančias kilmės taisykles.

         Praėjus ne daugiau nei metams nuo įstojimo datos, šie leidimai yra pakeičiami susitarimo sąlygomis išduotais naujais leidimais.
   3.   Egipto ar naujųjų valstybių narių kompetentingos muitinės įstaigos trejus metus po atitinkamo kilmės įrodymo išdavimo priima prašymus tolesniam pagal preferencinius susitarimus ar 1 ir 2 dalyse nurodomą atskirą tvarką išduotų įrodymų patikrinimui ir gali juos išduoti trejus metus po kilmės įrodymų, pateiktų šioms įstaigoms kartu su importo deklaracija, pripažinimo.
   7 straipsnis
   Tranzitu vežamos prekės
   1.   Susitarimo nuostatos gali būti taikomos prekėms, eksportuojamoms arba iš Egipto į vieną iš naujųjų valstybių narių, arba iš vienos iš naujųjų valstybių narių į Egiptą, jei tos nuostatos neprieštarauja 4 protokolo nuostatoms ir kurios įstojimo dieną yra vežamos arba yra laikinai saugomos muitinės sandėlyje arba Egipto ar tos naujosios valstybės narės laisvojoje zonoje.
   2.   Tokiais atvejais gali būti taikomas lengvatinis režimas, jeigu per keturis mėnesius nuo įstojimo datos eksportuojančiosios šalies muitinės įstaigų retrospektyviai išduotas kilmės įrodymas būtų pateiktas importuojančiosios šalies muitinės įstaigoms.
   BENDROSIOS IR BAIGIAMOSIOS NUOSTATOS
   8 straipsnis
   Egipto Arabų Respublika įsipareigoja dėl šios Bendrijos plėtros nepateikti reikalavimų, prašymų ar perdavimų dėl kokios nors nuolaidos ar ją pakeisti bei panaikinti pagal 1994 m. GATT susitarimo XXIV.6 ir XXVIII straipsnius.
   9 straipsnis
   2004 m. naujų tarifų kvotų dydžiai ir esamų tarifų kvotų dydžių padidėjimas skaičiuojamas pro rata pagrindiniams dydžiams, atsižvelgiant į laikotarpio, praėjusio iki pradedant taikyti šį protokolą, dalį.
   10 straipsnis
   Šis protokolas yra neatskiriama Europos – Viduržemio jūros šalių susitarimo dalis. Priedai ir deklaracija prie šio protokolo yra neatskiriama jo dalis.
   11 straipsnis
   1.   Protokolą tvirtina Bendrija, valstybių narių vardu – Europos Sąjungos Taryba ir Egipto Arabų Respublika pagal savo vidaus procedūras.
   2.   Šalys viena kitai praneša apie atitinkamų 1 dalyje nurodytų procedūrų baigtį. Patvirtinimo dokumentai yra deponuojami Europos Sąjungos Tarybos generaliniam sekretoriatui.
   12 straipsnis
   1.   Šis protokolas įsigalioja pirmo mėnesio pirmą dieną po to, kai buvo deponuotas paskutinis patvirtinimo dokumentas.
   2.   Šis protokolas laikinai taikomas nuo 2004 m. gegužės 1 d.
   13 straipsnis
   Protokolas sudaromas dviem egzemplioriais kiekviena iš Susitariančiųjų Šalių oficialiųjų kalbų; visi tekstai yra autentiški.
   14 straipsnis
   Europos–Viduržemio jūros šalių susitarimo tekstas, įskaitant priedus ir protokolus, kurie sudaro neatskiriamą jo dalį, ir Baigiamasis aktas kartu su prie jo pridėtomis deklaracijomis sudaromi čekų, estų, latvių, lenkų, lietuvių, maltiečių, slovakų, slovėnų ir vengrų kalbomis, ir šie tekstai yra autentiški kaip ir originalai. Šiuos tekstus tvirtina Asociacijos taryba.

      Hecho en Bruselas, el veinte de diciembre de dos mil cuatro.
      V Bruselu dne dvacátého prosince dva tisíce čtyři.
      Udfærdiget i Bruxelles, den tyvende december to tusind og fire.
      Geschehen zu Brüssel am zwanzigsten Dezember zweitausendundvier.
      Kahe tuhande neljanda aasta detsembrikuu kahekümnendal päeval Brüsselis.
      Έγινε στις Βρυξέλλες, στις είκοσι Δεκεμβρίου δύο χιλιάδες τέσσερα.
      Done at Brussels on the twentieth day of December in the year two thousand and four.
      Fait à Bruxelles, le vingt décembre deux mille quatre.
      Fatto a Bruxelles, addì venti dicembre duemilaquattro.
      Briselē, divi tūkstoši ceturtā gada divdesmitajā decembrī.
      Priimta du tūkstančiai ketvirtų metų gruodžio dvidešimtą dieną Briuselyje.
      Kelt Brüsszelben, a kettőezer negyedik év december huszadik napján.
      Magħmula fi Brussel fl-għoxrin ġurnata ta' Diċembru tas-sena elfejn u erbgħa.
      Gedaan te Brussel, de twintigste december tweeduizendvier.
      Sporządzono w Brukseli dnia dwudziestego grudnia roku dwutysięcznego czwartego.
      Feito em Bruxelas, em vinte de Dezembro de dois mil e quatro.
      V Bruseli dvadsiateho decembra dvetisícštyri.
      V Bruslju, dvajsetega decembra leta dva tisoč štiri.
      Tehty Brysselissä kahdentenakymmenentenä päivänä joulukuuta vuonna kaksituhattaneljä.
      Som skedde i Bryssel den tjugonde december tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por las Comunidades Europeas
         Za Evropská společenství
         For De Europæiske Fællesskaber
         Für die Europäische Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På europeiska gemenskapernas vägnar

         Por la República Arabe de Egipto
         Za Egyptskou arabskou republiku
         For Den Arabiske Republik Egypten
         Für die Arabische Republik Ägypten
         Egiptuse Araabia Vabariigi nimel
         Για την Αραβική Δημοκρατία της Αιγύπτου
         For the Arab Republik of Egypt
         Pour la République arabe d'Égypte
         Per la Repubblica araba di Egitto
         Eğiptes Arābu Republikas vārdā
         Egipto Arabų Respublikos vardu
         Az Egyiptomi Arab Köztársaság részéről
         Għar-Repubblika Għarbija ta' l-Eġittu
         Voor de Arabische Republiek Egypte
         W imieniu Arabskiej Republiki Egiptu
         Pela República Árabe do Egipto
         Za Egyptskú arabskú republiku
         Za Arabsko republiko Egipt
         Egyptin arabitasavallan puolesta
         På Arabrepubliken Egyptens vägnar

   PRIEDAS

      1 PROTOKOLAS
      dėl Egipto kilmės žemės ūkio produktų importui į Bendriją taikomos tvarkos

                  1.

                  Priede išvardytus Egipto kilmės produktus yra leidžiama importuoti į Bendriją, laikantis toliau ir priede išdėstytų sąlygų.

                  2.

                              a)

                              Muito mokesčiai yra panaikinami arba sumažinami taip, kaip nurodyta „A“ stulpelyje.

                              b)

                              Tam tikriems produktams, kuriems pagal bendrąjį muitų tarifą yra numatyta taikyti ad valorem ir specifinį muitą, „A“ ir „C“ stulpeliuose nurodyti sumažinimo koeficientai yra taikomi tik ad valorem muito mokesčiui.
                              Tačiau 0703 20 00, 0709 90 39, 0709 90 60, 0711 20 90, 0712 90 19, 0714 20 90, 1006, 1212 91, 1212 99 20, 1703 ir 2302 kodais klasifikuojamiems produktams teikiama lengvata taip pat turėtų būti taikoma specifiniams muitams.

                  3.

                  Tam tikriems produktams muitai yra panaikinami „B“ stulpelyje išvardytų tarifų kvotų ribose.
                  Šios tarifų kvotos yra taikomos kiekvienais metais, nuo sausio 1 d. iki gruodžio 31 d., jei nenurodyta kitaip.
                  Kvotų dydį viršijusiems importuotiems kiekiams yra taikomi pilni ar sumažinti bendrųjų muitų mokesčiai pagal atitinkamą produktą, kaip nurodyta „C“ stulpelyje.
                  2004 m. metais naujų tarifų kvotų dydžiai ir esamų tarifų kvotų dydžių padidėjimas skaičiuojami pro rata pagrindiniams dydžiams, kaip numatyta protokole, atsižvelgiant į laikotarpį, pasibaigusį iki 2004 m. gegužės 1 d.

                  4.

                  Produktams, dėl kurių „D“ stulpelyje pateiktose specialiosiose nuostatose nurodoma ši dalis, „B“ stulpelyje išvardytų tarifų kvotų dydis kiekvienais metais yra didinamas 3 % praėjusių metų dydžio; pirmą kartą jis padidinamas praėjus vieneriems metams po šio protokolo taikymo dienos.

                  5.

                  34 000 tonų tarifų kvotos, kuriai taikoma ad valorem muito mokesčių nuolaida, ribose tikriesiems apelsinams, šviežiems, klasifikuojamiems KN kodais 0805 10 10, 0805 10 30 ir 0805 10 50 tarp Europos bendrijos ir Egipto sutarta įvežimo kaina, nuo kurios specifinio muito mokestis, numatytas Bendrijos nuolaidų Pasaulio prekybos organizacijai sąraše, yra sumažintas iki nulio, yra:

                              —

                              264 eurai už toną kiekvienu vėlesniu laikotarpiu nuo gruodžio 1 d. iki gegužės 31 d.

                        Jeigu siuntos įvežimo kaina yra 2, 4, 6 ar 8 % žemesnė už sutartą įvežimo kainą, specifinio muito kvotos mokestis sudarys atitinkamai 2, 4, 6 ar 8 % sutartos įvežimo kainos. Jeigu siuntos įvežimo kaina yra 92 % žemesnė už sutartą įvežimo kainą, bus taikomas Pasaulio prekybos organizacijoje privalomas specifinio muito mokestis.

      1 protokolo priedas

                  KN kodas (1)

                  Aprašymas (2)

                  a

                  b

                  c

                  d

                  Didžiausio palankumo statuso šalims taikomo muito mokesčio sumažinimas (3) %

                  Tarifų kvota (tonos neto masės)

                  Muito mokesčio sumažinimas viršijus tarifų kvotą (3) %

                  Specialiosios nuostatos

                  0601

                  Svogūnėliai, gumbai, šakniagumbiai, gumbasvogūniai, šaknų skrotelės ir šakniastiebiai, esantys vegetacinės ramybės, vegetacijos arba žydėjimo būklės; trūkažolės (cikorijos) augalai ir šaknys, išskyrus šaknis, klasifikuojamas 12.12 pozicijoje

                  100

                  500

                  —

                  Taikomos 1 protokolo 4 dalyje numatytos specialiosios nuostatos

                  0602

                  Kiti augantys augalai (įskaitant jų šaknis), auginiai ir ūgliai; grybiena

                  100

                  2 000

                  —

                  Taikomos 1 protokolo 4 dalyje numatytos specialiosios nuostatos

                  0603 10

                  Taikomos 1 protokolo 4 dalyje numatytos specialiosios nuostatos

                  100

                  3 000
                  kurių

                  —

                  Laikomasi pasikeičiant raštais patvirtintų sąlygų

                  0603 10 80

                  Puokštėms ir kitiems dekoratyviniams tikslams skintos gėlės ir gėlių žiedpumpuriai, nuo spalio 1 d. iki balandžio 15 d.

                  100

                  1 000

                  0604 99

                  Lapai, šakos ir kitos augalų dalys be žiedų arba žiedpumpurių, taip pat žolės, džiovintos, dažytos, balintos, įmirkytos arba kitu būdu apdorotos

                  100

                  500

                  —

                  Taikomos 1 protokolo 4 dalyje numatytos specialiosios nuostatos

                  ex07019050

                  Naujos bulvės, šviežios arba atšaldytos, nuo sausio 1d. iki kovo 31 d.

                  100

                  Pirmais metais: 130 000;
                  antrais metais: 190 000;
                  trečiais metais ir vėlesniais metais: 250 000

                  60

                  Naujos bulvės, šviežios arba atšaldytos, nuo balandžio 1d. iki birželio 30 d.

                  100

                  1 750

                  60

                  0702 00 00

                  Pomidorai, švieži arba atšaldyti, nuo lapkričio 1 d. iki kovo 31 d.

                  100

                  —

                  —

                  0703 10

                  Svogūnai ir askaloniniai česnakai, švieži arba atšaldyti, nuo sausio 1 d. iki birželio 15 d.

                  100

                  16 150

                  60

                  Taikomos 1 protokolo 4 dalyje numatytos specialiosios nuostatos

                  0703 20 00

                  Valgomieji česnakai, švieži arba atšaldyti, nuo vasario 1 d. iki birželio 15 d.

                  100

                  3 000

                  50

                  Taikomos 1 protokolo 4 dalyje numatytos specialiosios nuostatos

                  0704

                  Gūžiniai kopūstai, žiediniai kopūstai, kaliaropės, savojos (garbanotieji) kopūstai ir panašios valgomosios bastučio genties (brassica) daržovės, šviežios arba atšaldytos, nuo lapkričio 1 d. iki balandžio 15 d.

                  100

                  1 500

                  —

                  Taikomos 1 protokolo 4 dalyje numatytos specialiosios nuostatos

                  0705 11 00

                  Gūžinės salotos, šviežios arba atšaldytos, nuo lapkričio 1 d. iki kovo 31 d.

                  100

                  500

                  —

                  Taikomos 1 protokolo 4 dalyje numatytos specialiosios nuostatos

                  0706 10 00

                  Morkos ir ropės, šviežios arba atšaldytos, nuo sausio 1 d. iki birželio 30 d.

                  100

                  500

                  —

                  Taikomos 1 protokolo 4 dalyje numatytos specialiosios nuostatos

                  0707 00

                  Agurkai ir dygliuotieji agurkai (kornišonai), švieži arba atšaldyti, nuo sausio 1 d. iki vasario mėn. pabaigos

                  100

                  500

                  —

                  Taikomos 1 protokolo 4 dalyje numatytos specialiosios nuostatos

                  0708

                  Ankštinės daržovės, gliaudytos arba negliaudytos, šviežios arba atšaldytos, nuo lapkričio 1 d. iki balandžio 30 d.

                  100

                  Pirmais metais: 15 000;
                  antrais metais: 17 500;
                  nuo antrųjų metų: 2 20 000

                  —

                  0709

                  Kitos daržovės, šviežios arba atšaldytos:

                              —

                              smidrai (šparagai), nuo spalio 1d. iki vasario mėn. pabaigos,

                              —

                              saldžiosios paprikos, nuo lapkričio 1 d. iki balandžio 30 d.,

                              —

                              kitos daržovės, nuo lapkričio 1 d. iki vasario mėn. pabaigos.

                  100

                  —

                  —

                  ex07 10
                  ex07 11

                  Sušaldytos ir konservuotos daržovės, netinkamos ilgai laikyti ir papildomai neapdorojus tiesiogiai vartoti maistui, išskyrus cukrinius kukurūzus subpozicijose 0710 40 00 ir 0711 90 30 ir pievagrybius (Agaricus genties) subpozicijose 0710 80 61 ir 0711 51 00

                  100

                  Pirmais metais: 1 000;
                  antrais metais: 2 000;
                  trečiais metais ir vėlesniais metais: 3 000

                  —

                  0712

                  Džiovintos daržovės, sveikos, supjaustytos stambiais gabalais, griežinėliais, susmulkintos arba sumaltos į miltelius, bet toliau neapdorotos

                  100

                  16 550

                  —

                  Taikomos 1 protokolo 4 dalyje numatytos specialiosios nuostatos

                  ex07 13

                  Džiovintos ankštinės daržovės, gliaudytos, su luobelėmis arba be luobelių, skaldytos arba neskaldytos, išskyrus daržoves skirtas sėjai, subpozicijose 0713 10 10, 0713 33 10 ir ex0713 90 00

                  100

                  —

                  —

                  0714 20

                  Batatai (saldžiosios bulvės), švieži, atšaldyti, sušaldyti ar džiovinti

                  100

                  3 000

                  —

                  Taikomos 1 protokolo 4 dalyje numatytos specialiosios nuostatos

                  0804 10 00

                  Datulės, šviežios ar džiovintos

                  100

                  —

                  —

                  0804 50 00

                  Gvajavos, mangai ir garcinijos, švieži ar džiovinti

                  100

                  —

                  —

                  0805 10

                  Apelsinai, švieži ar džiovinti

                  100

                  Pirmais metais: 58 020 (4);
                  antrais metais: 2 63 020 (4);
                  trečiais metais ir vėlesniais metais: 68 020 (4)

                  60

                  Taikomos 1 protokolo 5 dalyje numatytos specialiosios nuostatos

                  0805 20

                  Mandarinai (įskaitant tikruosius mandarinus (tangerines) ir likerinius mandarinus (satsumas)); klementinos (clementines), vilkingai (wilkings) ir panašūs citrusinių hibridai, švieži ar džiovinti

                  100

                  —

                  —

                  0805 50

                  Tikrosios citrinos (Citrus limon, Citrus limonum) ir žaliosios citrinos bei persinės citrinos (limes) (Citrus aurantifolia, Citrus latifolia), šviežios ar džiovintos

                  100

                  —

                  —

                  0805 40 00

                  Greipfrutai, švieži ar džiovinti

                  100

                  —

                  —

                  0806 10

                  Šviežios vynuogės, nuo vasario 1 d. iki liepos 14 d.

                  100

                  —

                  —

                  0807 11 00

                  Arbūzai, švieži, nuo vasario 1 d. iki birželio 15 d.

                  100

                  —

                  —

                  0807 19 00

                  Kiti melionai, švieži, nuo spalio 15 d. iki gegužės 31 d.

                  100

                  1 175

                  —

                  Taikomos 1 protokolo 4 dalyje numatytos specialiosios nuostatos

                  0808 20

                  Kriaušės ir svarainiai, švieži

                  100

                  500

                  —

                  Taikomos 1 protokolo 4 dalyje numatytos specialiosios nuostatos

                  0809 30

                  Persikai (įskaitant nektarinus (nectarines)), švieži, nuo kovo 15 d. iki gegužės 31 d.

                  100

                  500

                  —

                  Taikomos 1 protokolo 4 dalyje numatytos specialiosios nuostatos

                  0809 40

                  Slyvos ir dygiųjų slyvų vaisiai, švieži, nuo balandžio 15 d. iki kovo 31 d.

                  100

                  500

                  —

                  Taikomos 1 protokolo 4 dalyje numatytos specialiosios nuostatos

                  0810 10 00

                  Braškės ir žemuogės, šviežios, nuo spalio 1 d. iki kovo 31 d.

                  100

                  Pirmais metais: 500;
                  antrais metais: 1 205;
                  trečiais metais ir vėlesniais metais: 1 705

                  —

                  0810 90 95

                  Kiti vaisiai, švieži

                  100

                  —

                  —

                  0811
                  0812

                  Vaisiai ir riešutai, nevirti arba išvirti garuose ar vandenyje, sušaldyti, į kuriuos pridėta arba nepridėta cukraus ar kitų saldiklių, arba konservuoti, netinkami ilgai laikyti ir papildomai neapdorojus tiesiogiai vartoti maistui

                  100

                  Pirmais metais: 1 000;
                  antrais metais: 2 000;
                  trečiais metais ir vėlesniais metais: 3 000

                  —

                  0904

                  Pipirai (Piper genties); džiovinti, grūsti arba malti Capsicum genties arba Pimenta genties vaisiai

                  100

                  —

                  —

                  0909

                  Anyžinių ožiažolių, žvaigždanyžių (badijonų), pankolių, kalendrų, kmynų arba paprastųjų kmynų sėklos; kadagių uogos

                  100

                  —

                  —

                  0910

                  Imbieras, šafranas, ciberžolė (curcuma), čiobreliai, lauro lapai, karis ir kiti prieskoniai

                  100

                  —

                  —

                  1006

                  Ryžiai

                  25

                  32 000

                  —

                  100

                  5 605

                  —

                  1202

                  Žemės riešutai (arachiai)

                  100

                  —

                  —

                  ex12 09

                  Sėklos, vaisiai ir sporos, tinkamos sėti, išskyrus runkelių sėklas subpozicijose 1209 10 00 ir 1209 29 60

                  100

                  —

                  —

                  1211

                  Augalai ir augalų dalys (įskaitant sėklas ir vaisius), dažniausiai naudojami parfumerijoje, farmacijoje arba kaip insekticidai, fungicidai ar panašiai

                  100

                  —

                  —

                  1212

                  Saldžiavaisių pupmedžių vaisiai, jūriniai vandens augalai ir kiti dumbliai, cukriniai runkeliai ir cukranendrės vaisių kauliukai ir branduoliai, taip pat kiti augaliniai produktai, dažniausiai vartojami žmonių maistui, nenurodyti kitoje vietoje

                  100

                  —

                  —

                  1515 50 11

                  Sezamų aliejus, neapdorotas, skirtas naudoti technikoje arba pramonėje, išskyrus maisto produktų gamybą (5)

                  100

                  1 000

                  —

                  Taikomos 1 protokolo 4 dalyje numatytos specialiosios nuostatos

                  1515 90

                  Kiti nelakieji augaliniai riebalai ir aliejus ir jų frakcijos, nerafinuoti arba rafinuoti, bet chemiškai nemodifikuoti, kiti nei sėmenų, kukurūzų, ricinos, tungų, ir sezamo aliejus ir jų frakcijos

                  100

                  500

                  —

                  Taikomos 1 protokolo 4 dalyje numatytos specialiosios nuostatos

                  1703

                  Melasa, gauta ekstrahuojant arba rafinuojant cukrų

                  100

                  350 000

                  —

                  Taikomos 1 protokolo 4 dalyje numatytos specialiosios nuostatos

                  2001 90 10

                  Mangų čatnis ((chutney) (aštrus uždaras))

                  100

                  —

                  —

                  2007

                  Džemai, vaisių drebučiai (želė), marmeladai, vaisių arba riešutų tyrės ir pastos, gauti virimo būdu, į kuriuos pridėta arba nepridėta cukraus ar kitų saldiklių

                  100

                  1 000

                  —

                  Taikomos 1 protokolo 4 dalyje numatytos specialiosios nuostatos

                  2008 11

                  Žemės riešutai (arachiai)

                  100

                  3 000

                  —

                  Taikomos 1 protokolo 4 dalyje numatytos specialiosios nuostatos

                  2009

                  Nefermentuotos vaisių sultys (įskaitant vynuogių misą) ir daržovių sultys, į kurias nepridėta alkoholio, ir kurių sudėtyje yra pridėtojo cukraus ar kitų saldiklių arba kurių sudėtyje nėra pridėtojo cukraus ar kitų saldiklių

                  100

                  1 050

                  —

                  Taikomos 1 protokolo 4 dalyje numatytos specialiosios nuostatos

                  2302

                  Sėlenos, išsijos ir kitos sijojimo, malimo arba kito javų arba ankštinių augalų apdorojimo liekanos, granuliuotos arba negranuliuotos

                  60

                  —

                  —

                  5301

                  Linai

                  100

                  —

                  —

      (1)  KN kodas atitinka Reglamente (EB) Nr. 1789/2003 (OL L 281, 2003 m. spalio 30 d.) nurodytą KN kodą.

      (2)  Nepaisant Kombinuotosios nomenklatūros aiškinimo taisyklių, produktų aprašymo formuluotė turi būti suprantama kaip turinti tik indikacinę vertę, o šio priedo preferencinę sistemą apsprendžia KN kodų apimtis. Kai nurodomi ex KN kodai, preferencinė sistema turi būti nustatoma kartu taikant KN kodą ir atitinkamą aprašymą.

      (3)  Sumažintas muitas taikomas tik ad valorem muito mokesčiui. Tačiau 0703 20 00, 0709 90 39, 0709 90 60, 0711 20 90, 0712 90 19, 0714 20 90, 1006, 1212 91, 1212 99 20, 1703 ir 2302 kodais žymimiems produktams teikiama lengvata taip pat turėtų būti taikoma specifiniams muitams.

      (4)  Tarifų kvota taikoma nuo liepos 1 d. iki birželio 30 d. 34 000 tonų šio tarifų kvotos dydžio skirta 0805 10 10, 0805 10 30 ir 0805 10 50 KN kodais žymimiems tikriesiems apelsinams, šviežiems, laikotarpiu nuo gruodžio 1 d. iki gegužės 31 d.

      (5)  Į šią subpoziciją įrašoma atsižvelgiant į atitinkamose Bendrijos nuostatose išdėstytas sąlygas (žr. Komisijos reglamento (EEB) Nr. 2454/93 (OL L 253, 1993 10 11, p. 1) 291–300 straipsnius) ir jų vėlesnius pakeitimus.


title: 2016 m. balandžio 28 d. Europos Parlamento sprendimas (ES) 2016/1558 dėl Europos darbuotojų saugos ir sveikatos agentūros 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/338

         EUROPOS PARLAMENTO SPRENDIMAS (ES) 2016/1558
   2016 m. balandžio 28 d.
   dėl Europos darbuotojų saugos ir sveikatos agentūros 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos darbuotojų saugos ir sveikatos agentūros 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos darbuotojų saugos ir sveikatos agentūros 2014 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8-0067/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1994 m. liepos 18 d. Tarybos reglamentą (EB) Nr. 2062/94 dėl Europos darbuotojų saugos ir sveikatos agentūros įsteigimo (4), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 (6) 208 straipsnyje, ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A8–0134/2016),

               1.

               patvirtina Europos darbuotojų saugos ir sveikatos agentūros direktoriui, kad Agentūros 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos darbuotojų saugos ir sveikatos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 284.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 216, 1994 8 20, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2004 m. lapkričio 5 d. Europos Vadovų Tarybos sprendimas 2004/763/BUSP, iš dalies keičiantis Bendrąją strategiją 2000/458/BUSP dėl Viduržemio jūros regiono, siekiant pratęsti jos taikymo laikotarpį

text:
13.11.2004

               LT

               Europos Sąjungos oficialusis leidinys

               L 337/72

      EUROPOS VADOVŲ TARYBOS SPRENDIMAS 2004/763/BUSP
   2004 m. lapkričio 5 d.
   iš dalies keičiantis Bendrąją strategiją 2000/458/BUSP dėl Viduržemio jūros regiono, siekiant pratęsti jos taikymo laikotarpį
   EUROPOS VADOVŲ TARYBA,
   atsižvelgdama į Europos Sąjungos sutartį, ypač į jos 13 straipsnio 2 dalį,
   atsižvelgdama į Tarybos rekomendaciją,
   kadangi:

               (1)

               2000 m. birželio 19 d. Europos Vadovų Tarybos bendroji strategija 2000/458/BUSP dėl Viduržemio jūros regiono (1) nustojo galioti 2004 m. liepos 23 d.

               (2)

               Laikoma reikalinga iš dalies pakeisti Bendrąją strategiją 2000/458/BUSP siekiant pratęsti jos taikymo laikotarpį, tokiu būdu sudarant sąlygas iš naujo apsvarstyti Europos Sąjungos ir Viduržemio jūros regiono santykius, atsižvelgiant į 2005 m. birželio Europos Vadovų Tarybos strateginės partnerystės su Viduržemio jūros regionu ir Viduriniaisiais Rytais įvertinimą bei Barselonos proceso įvertinimą, 2005 m. minint dešimtąsias šio proceso metines, taip pat į to laikotarpio Europos kaimynystės politikos raidą,

         PRIĖMĖ ŠĮ SPRENDIMĄ:
   1 straipsnis
   Bendrosios strategijos 2000/458/BUSP V dalies 36 punkto („Galiojimo trukmė“) pirmasis sakinys pakeičiamas taip:

               „36)

               Ši bendroji strategija galioja iki 2006 m. sausio 23 d.“

         2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. lapkričio 5 d.

            Europos Vadovų Tarybos vardu

            Pirmininkas

         J. P. BALKENENDE

      (1)  OL L 183, 2000 7 22, p. 5.